Γ.Σ. Θησέας Αγριάς

Ο **Γυμναστικός Σύλλογος Θησέας Αγριάς** είναι αθλητικός και ποδοσφαιρικός σύλλογος με έδρα την Αγριά του νομού Μαγνησίας. Επίσημο έτος ίδρυσης του συλλόγου είναι το 1927 και χρώματα του συλλόγου είναι το πράσινο και το λευκό. Διαθέτει ενεργό τμήμα ποδοσφαίρου ανδρών, το οποίο έχει λάβει μέρος στο παρελθόν στο πρωτάθλημα της Δ΄ Εθνικής. Την περίοδο 2018–2021, αγωνίστηκε στην Γ΄ Εθνική κατηγορία.

## Ιστορία
Ο Θησέας Αγριάς ιδρύθηκε το 1927 ως ορειβατικός σύλλογος και μετέπειτα μετατράπηκε αποκλειστικά σε ποδοσφαιρικό σύλλογο. Ανήκει στη δύναμη της Ε.Π.Σ. Θεσσαλίας.

Eίχε πανηγυρίσει το πρώτο πρωτάθλημα με προπονητή τον Θανάση Βήτα και πρώτο σκόρερ τον Βασίλη Μαλακασιώτη με 22 γκολ, την περίοδο 1991–92 τερματίζοντας 1ος με 52 βαθμούς, έχοντας 24 νίκες, 4 ισοπαλίες και 2 ήττες. Η ομάδα εκείνης της περιόδου ήταν η εξής: Φέκκας, Παπαδήμος, Καπετανάκης, Βαγγόπουλος, Μαλακασιώτης, Βαλαρούτσος, Βαΐτσης, Μιχαήλ, Μάνος, Πιτσιώρης.

Tην περίοδο 2004–05, με προπονητή τον Βαγγέλη Βουρούκο ήταν 1ος στον 1ο όμιλο με 60 βαθμούς (19-3-2) αφήνοντας 2η τη Δάφνη (50 β.) και 3ο τον Νηλέα (48 β.). Για να αναδειχθεί πρωταθλητής έπαιξε μπαράζ με τον 1ο του 2ου ομίλου Αστέρα Ριζομύλου, που ήταν αήττητος και τον κέρδισε 4-3 στη διαδικασία των πέναλτι. 

Tην περίοδο 2006–07, με προπονητή τον Νίκο Χατζηκυριακίδη τερμάτισε πρώτος με 85 βαθμούς (26-7-1), αφήνοντας 2ο τον Κένταυρο (77 β.) και 3ο τον Μαγνησιακό (75 β.). Ο Θησέας τη χρονιά εκείνη ήταν αήττητος εκτός έδρας (38-14 γκολ) και είχε μια ήττα στην έδρα του. Η πρωταθλήτρια ομάδα ήταν η εξής: Μαραγκός, Μπράμπας, Κόρμπας, Βαΐτσης (20 γκολ), Κόρμπας (12 γκολ), Ανδρουτσόπουλος, Ευαγγέλου, Παπαστεργίου (10 γκολ), Φασουράκης (11 γκολ), Αράπης, Παπακώστας, Διάκος.

Kαι τo 2018  κατέκτησε το πρωτάθλημα. Η ομάδα της περιόδου 2017–18 ήταν η εξής: Στούκας (τερματοφύλακας), Ρουκάς, Αναστασίου, Καραλόπουλος, Ιωάννου, Τανάγιας, Δημουλάς, Ισά, Μερμίγκης, Γκουγκούδης, Αντζούρης, Κοτζαθανάσης, Γαρυφάλλου, Μίλτος, Βλάχος.  Τις χρονιές 1988–89, 2007–08 και 2022–23 κατέκτησε το κύπελλο Ε.Π.Σ. Θεσσαλίας.

Τις περιόδους 1992–93, 2005–06, 2007–08 και 2008–09 αγωνίστηκε στο πρωτάθλημα της Δ´ Εθνικής κατηγορίας. Την περίοδο 2007–08 πλησίασε περισσότερο την άνοδο στην Γ´ Εθνική, τερματίζοντας στην 3η θέση σε σύνολο 17 ομάδων του 4ου όμιλου πίσω από τον πρωταθλητή Φωκικό Άμφισσας και τον Αστέρα Ιτέας. Το 2018 ως πρωταθλητής Ε.Π.Σ. Θεσσαλίας κέρδισε την άνοδο στην Γ´ Εθνική κατηγορία για πρώτη φορά στην ιστορία του. 

Την αγωνιστική περίοδο 2018–19, αγωνίστηκε για πρώτη φορά στο πρωτάθλημα της Γ´ Εθνικής μετέχοντας στον 4ο Όμιλο. Πρώτος αγώνας της ιστορίας του στην Γ´ Εθνική ήταν με αντίπαλο την Νίκη Βόλου στις 30 Σεπτεμβρίου 2018 στον Βόλο για την 1η αγωνιστική, όπου και ηττήθηκε με 5-0.

Στην Γ´ Εθνική αγωνίστηκε τις περιόδους 2018–19, 2019–20, 2020–21 και 2021–22.

### Αξιόλογοι προπονητές
*  Γιώργος Καραμίχαλος
*  Βαγγέλης Βουρούκος
*  Λάκης Σιώμος 
*  Νίκος Χατζηκυριακίδης 
*  Θανάσης Βήτας

### Αξιόλογοι ποδοσφαιριστές
*  Γεώργιος Τριχιάς
*  Γιάννης Κωτούλας 
*  Βασίλης Μαλακασιώτης
*  Λάκης Σιώμος 
*  Μίκι Τσίρκοβιτς

## Τίτλοι – Διακρίσεις
* **Πρωταθλητής [[Ε.Π.Σ. Θεσσαλίας]]: 4**
** 1991–92, 2004–05, 2006–07, 2017–18
* **Κυπελλούχος [[Ε.Π.Σ. Θεσσαλίας]]: 3**
** 1988–89, 2007–08, 2022–23

## Παραπομπές


Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1927
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1927